****

**קול קורא למלגת מכון קונפוציוס לקורס הקיץ בג'ילין**

כמדי שנה יעניק מכון קונפוציוס באוניברסיטה העברית לתלמידי השפה הסינית בשנה ב' מלגה לקורס קיץ בן 4 שבועות (四周研修生) שיתקיים באוניברסיטת ג'ילין בתאריכים הבאים: 03.08.2020-28.08.20. **שימו לב!** ועדת המלגות של החוג ומכון קונפוציוס ייבחרו על מי להמליץ למלגות מכון קונפוציוס, אך האישור הסופי לקבלת המלגות יינתן על ידי החאן-באן (מטה מכוני קונפוציוס בסין).

**תנאים:**

1. המלגה מיועדת לתלמידי השפה הסינית בשנה ב', שגילם בין 16-35.
2. זכות ראשונים למלגה תינתן לתלמידים אשר התקבלו לתכנית המצוינות של מדור סין.
3. סטודנטים אשר הוציאו בעבר אשרת לימודים לסין (X1 או X2), אינם רשאים להגיש מועמדות.

דרישות סף: ציון עובר במבחן HSK רמה 2 ומעלה

**היקף המלגות:**

המלגות מכסות את שכר הלימודים באוניברסיטה המארחת בסין וכן מגורים במעונות האוניברסיטה.

**שימו לב!** המלגות אינן כוללות כרטיס טיסה לסין והוצאות נלוות כגון ויזה, ביטוח וכו'.

נוסף על כך, תלמידים אשר יתקבלו לתכנית המצוינות של מדור סין זכאים למימון חלקי של הוצאות הטיסה.

**הרשמה למלגות:**

תלמידים המעוניינים במלגה, יכינו תיק בקשה הכולל:

1. גיליון ציונים (ניתן להוציא במזכירות החוג)
2. קורות חיים בעברית או באנגלית
3. תעודת HSK

את תיק הבקשה יש להגיש למייל של מכון קונפוציוס: [info.confucius@mail.huji.ac.il](mailto:info.confucius@mail.huji.ac.il) בקובץ PDF אחד.

**תאריך אחרון להגשה: 01.03.2020**

הבקשות יידונו על ידי ועדת המלגות של החוג בתחילת חודש מרץ, ולאחר מכן יישלחו תשובות למגישים והוראות הרשמה נוספות למקבלי המלגות.

**בהצלחה לכולם!**

**צוות מכון קונפוציוס**